
Tlačová správa
Verbatim PhotoSave DVD 

Archivujte fotky na tri kliknutia

Bratislava, 17. marca 2009 – Verbatim predstavuje DVD, ktoré umožňuje používateľom jednoducho archivovať fotografie. Nové PhotoSave DVD obsahuje softvér, ktorý sa automaticky spustí po vložení disku do DVD vypaľovačky. Softvér potom prevedie používateľa krok za krokom celým procesom od vybratia obrázkov po ich vypálenie na disk.
Hľadanie konkrétnych fotografií na domácom počítači či vypaľovanie DVD nie je vždy pre každého hračkou. To je tiež dôvod, prečo Verbatim vyvinul DVD-R obsahujúce predinštalovaný softvér, ktorý používateľa spoľahlivo celým procesom prevedie. Softvér sa automaticky spustí, a potom sám vyhľadá všetky fotografie uložené v PC, takže používateľovi stačí len kliknúť na voľbu „Vypáliť“ a jeho spomienky sa uložia na DVD. V manuálnom režime podporuje PhotoSave DVD funkciu „search & burn“, ktorá umožňuje archivovať snímky na PC priamo z pripojeného digitálneho fotoaparátu. S úložnou kapacitou 4,5 GB pojme DVD až 2 000 fotografií v 80 rôznych formátoch. PhotoSave DVD navyše umožňuje zápis do niekoľkých sekcií: používateľ neustále vidí, koľko zostáva na disku voľného miesta, takže ďalšie fotografie je možné ľahko pridať kedykoľvek neskôr. Dáta presahujúce 4,5 GB sa automaticky rozdelia medzi niekoľko diskov PhotoSave DVD.
„Vďaka Verbatim PhotoSave DVD je dlhodobé archivovanie jednoduchšie než kedykoľvek predtým. Zvládnu to dokonca i používatelia, ktorí ešte nikdy nevypaľovali žiadne CD ani DVD. Toto DVD kombinuje používateľskú prívetivosť so spoľahlivosťou a kompatibilitou, ktorými sú médiá Verbatim povestné,“ vysvetľuje Torsten Leye, Marketing Manager Optical, Verbatim EUMEA.

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

